
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
Az adósságkonszolidációban nem részesült települési önkormányzatok fejlesztéseinek támogatására kiírt 2015-ös pályázat beadására
Martfű Város Önkormányzata Képviselő-testületének 

2015. augusztus 27-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

A helyi önkormányzatokért felelős miniszter az államháztartásért felelős miniszterrel közösen pályázatot hirdetett a Magyarország 2015. évi központi költségvetéséről szóló 2014. évi C. törvény (továbbiakban: Költségvetési törvény) 3. melléklet II. 10. pont szerint.

A pályázat célja az önkormányzati adósságátvállalásban részt nem vett vagy törlesztési célú támogatásban nem részesült települési önkormányzatok fejlesztésének támogatása.

A pályázati kiírást az előterjesztéshez mellékelem.

Tekintettel arra, hogy Martfű Város Önkormányzata nem részesült adósságkonszolidációban, javaslom a tisztelt Képviselő-testületnek a pályázat benyújtását a kiírásban szereplő pályázati alcélok közül az alábbiakra:

(a) a település belterületén út, járda, felújítása, karbantartása keretében:
1. Május 1 út burkolatszélesítése és burkolatfelújítása (0+221-0+544 km szelvények között)
Becsült költség: 28.500.000 Ft.

2. Belterületi kerékpárút és járda felújítása a Kérész u. és Május 1 út közötti szakaszon, a Szolnoki út mindkét oldalán
Becsült költség: 18.000.000 Ft.
(b) kulturális tevékenységet szolgáló épület felújítása, fejlesztése, energetikai korszerűsítése

1. Martfű Városi Művelődési Központ és Könyvtár felújítása és energetikai korszerűsítése:

· nyílászárók cseréje, 

· homlokzati-, lábazati- és tető-hőszigetelés, 

· napelemek telepítése: 19,13 kWp összteljesítménnyel (várható éves vill. en. termelés: 22.568 kWh/év) 

· hővisszanyerős szellőzőrendszer folyadékhűtővel a színházteremben  
· inverteres klímák a pódiumterem hűtésére

Becsült költség: 116.000.000 Ft.

(c) igazgatási tevékenységet ellátó épület energetikai fejlesztése
1. Polgármesteri Hivatal épületén:

·  napelemek telepítése 19,89 kWp összteljesítménnyel (várható éves vill. en. termelés: 17.772 kWh/év)

· kondenzációs kazánok telepítése (2 db. 100 kW-os kazán)

Becsült költség: 18.500.000,- Ft.
A támogatás mértéke 100 %.

Lakosságszám alapján pályázónként igényelhető maximális támogatás mértéke:


181.000.000 Ft. Martfű esetében (5 001 – 10 000 fő lakosságszám közötti település) 

A pályázat benyújtásának határideje: 2015. szeptember 1.
A pályázatnak kötelező benyújtandó mellékletei: az eredeti árajánlatok és eredeti tervezői költségvetések, ezek beérkezése folyamatos.
A pályázat elbírálása: a miniszteri döntés határideje: 2015.október 15.

Kérem a Tisztelt Képviselő-testületet, hogy a pályázat beadásáról az alábbi határozati javaslat elfogadásával szíveskedjen dönteni.

Határozati javaslat:

Martfű Város Önkormányzata Képviselő-testületének
…./2015.(.........) határozata
Az adósságkonszolidációban nem részesült települési önkormányzatok fejlesztéseinek támogatására kiírt 2015-ös pályázat beadásáról 

Martfű Város Önkormányzatának Képviselő-testülete megtárgyalta „Az adósságkonszolidációban nem részesült települési önkormányzatok fejlesztéseinek támogatására kiírt 2015-ös pályázat beadásáról” szóló előterjesztést, mely alapján a pályázat benyújtását támogatja.
A megpályázni kívánt alcélok:
Május 1 út burkolatszélesítése és burkolat-felújítása (0+221-0+544 km szelvények között)

Belterületi kerékpárút és járda felújítása a Kérész u. és Május 1 út közötti szakaszon, a Szolnoki út mindkét oldalán

Martfű Városi Művelődési Központ és Könyvtár felújítása és energetikai korszerűsítése:

· nyílászárók cseréje, 

· homlokzati-, lábazati- és tető-hőszigetelés, 

· napelemek telepítése: 19,13 kWp összteljesítménnyel (várható éves vill. en. 

termelés: 22.568 kWh/év) 

· hővisszanyerős szellőzőrendszer folyadékhűtővel a színházteremben  

· inverteres klímák a pódiumterem hűtésére

Polgármesteri Hivatal épületén:

·  napelemek telepítése 19,89 kWp összteljesítménnyel (várható éves vill. en. termelés: 17.772 kWh/év)

· kondenzációs kazánok telepítése (2 db. 100 kW-os kazán)
A Képviselő-testület felhatalmazza a Polgármestert, hogy a pályázat benyújtásához szükséges adatlapokat, nyilatkozatokat Martfű Város Önkormányzata képviseletében aláírja.

Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben 

Martfű, 2015. augusztus 18.









Dr. Papp Antal

Látta: 

Szász Éva jegyző

